
Ruha - Az érzékeny zenélő bőr

Szép dolog újra és újra rádöbbenni, hogy a művészet anyaga is információ. És, amióta
ennyire szabadon ötvözzük az anyagot és az információt, azóta óhatatlanul is új
művészi önkifejezési formákat teremtünk. Ilyen a RUHA is, mely zenévé alakítja a
táncos mozdulatait.
Lehet hogy első ránézésre drótokat látunk, technikát, gondolkodást, innovációt, pedig
a RUHA sokkal inkább ősi vágyak metaforikus szintézise. A zene évmilliók óta tartja
elragadtatásban az emberi képzeletet, és a tánc az ő egyetlen eszköze, hogy a testét
zenévé tegye. A RUHA mely szenzorok segítségével a táncos mozgását hangokká
alakítja, nemcsak új eszköz, mellyel a test zenévé tehető, de egyúttal egy új hangszer
is, amin a táncos a testével játszik. Ezzel az új eszközzel most belehallgathatunk a
zenévé váló test hangjaiba.
Egyszer a ruhát is fel kellett találni, mint a tánc eszközét, mint a test kiterjesztését,
mely az előadó szándékai szerinti többletjelentést kölcsönöz a táncos mozdulatainak.
A RUHA testre applikált érzékelőket jelent melyek vezeték nélkül adatokat küldenek
egy számítógépnek. A számítógép a bejövő adatokat feldolgozza és a hangszerkesztő
szoftver számára használhító adatokká alakítja. Így a hanszerkesztőben a
mozdulatokhoz MIDI hangok és control értékek rendelhetők.
Az új RUHA – ez az érzékeny zenélő bőr – még több hatalmat kölcsönöz a táncos
kifejezőerejének, és új dimenzióba helyezi az előadó szerepét. A táncos többé nem
kifejezi vagy eggyé válik a zenével, hanem alkotja azt.



